b'\n_START_ARTICLE_\nEscola Mary Ward de Barcelona\n_START_SECTION_\nIdeari de l\'escola\n_START_PARAGRAPH_\nL\'Escola Mary Ward de Barcelona es proposa oferir una educaci\xc3\xb3 integral de la persona fonamentada en Jes\xc3\xbas de Natzaret segons el carisma de Mary Ward, resumit en el lema: "referir-ho tot a D\xc3\xa9u amb total disponibilitat i actitud per a tota obra bona". L\'Escola busca donar una formaci\xc3\xb3 social, intelectual i religiosa per ajudar cada alumne a descobrir la seva identitat com a persona \xc3\xbanica i a situar-se davant del m\xc3\xb3n.\n_START_SECTION_\nInstal\xc2\xb7lacions\n_START_PARAGRAPH_\nLes instal\xc2\xb7lacions de l\'escola Mary Ward consten de quatre edificis, entre els quals es troba la Casa \xc3\x80rab de Sant Gervasi. Els quatre edificis s\xc3\xb3n diferents a nivell arquitect\xc3\xb2nic perqu\xc3\xa8 es van edififcar en diferents moments de la historia del barri i de l\'escola. L\'escola consta de nombrosos patis i espais verds.\n_START_SECTION_\nHist\xc3\xb2ria de l\'escola\n_START_PARAGRAPH_\nLa hist\xc3\xb2ria de l\'escola Mary Ward de Barcelona es remunta a l\'any 1939. Moss\xc3\xa8n Higini Angl\xc3\xa8s i P\xc3\xa0mies, moss\xc3\xa8n Antoni Batlle i Mestre i un grup de persones vinculades a l\'Escola Montessori i l\'Escola Blanquerna de Barcelona van iniciar les gestions per establir un escola. L\'edifici el van comprar a Francesc Tusquets i Prats en una zona compresa entre els carrers Balmes 231, Laforja 41, Alfons XII i Mari\xc3\xa0 Cub\xc3\xad._NEWLINE_La primera directora de l\'escola fou Bernardette Auth, religiosa de l\'Institut de la Benaventurada Verge Maria, actualment Congregatio Jesu. Bernardette Auth procedia d\'Alemanya, concretament de Nymphenburg (Munic), juntament amb una altra religiosa, Maria Josefa Schmid, que seria la mare superior de la comunitat. Moss\xc3\xa8n Higini Angl\xc3\xa8s i P\xc3\xa0mies coneixia les religioses perqu\xc3\xa8 es va asilar a la casa de les monges a Nymphenburg durant la Guerra Civil Espanyola (1936-1939)._NEWLINE_El primer nom de l\'escola fou Escuela Santa Elisabeth. El motiu d\'aquest nom \xc3\xa9s que la infanta Paz de Borb\xc3\xb3 va ser benefactora de l\'escola i sent\xc3\xada una gran devoci\xc3\xb3 per aquesta santa. L\'escola va comen\xc3\xa7ar a funcionar amb dues-centes alumnes i de seguida es van incorporar noves religioses procedents de Nymphenburg, Alemanya. L\'escola va comptar des del primer moment amb la col\xc2\xb7laboraci\xc3\xb3 de moss\xc3\xa8n Antoni Batlle i Mestre, que ser el capell\xc3\xa0 de l\'escola des de la fundaci\xc3\xb3 fins a la seva mort l\'any 1955. _NEWLINE_Moss\xc3\xa8n Higini Angl\xc3\xa8s i P\xc3\xa0mies es va encarregar de contractar el professorat per a la nova escola. Entre la primera generaci\xc3\xb3 de professors es trobaven Intel\xc2\xb7lectuals i pedagogs de Barcelona. Am\xc3\xa0lia Tineo, Dolors Sol\xc3\xa0 i Carme Riudor provenien del Liceu Franc\xc3\xa8s i estaven vinculades al poeta Salvador Espriu. Assumpta Mart\xc3\xad procedia de la M\xc3\xbatua Escolar Blanquerna (1924-1938) d\'Alexandre Gal\xc3\xad. Tamb\xc3\xa9 van comptar amb el medievalista Enric Bagu\xc3\xa9. Comparativament, l\'escola tingu\xc3\xa9 un marcat car\xc3\xa1cter innovador tenint en compte les circumst\xc3\xa0ncies de postguerra._NEWLINE_Francesc Tusquets pare va morir l\'any 1942 i el seu fill i hereu va demanar a l\'Ajuntament de Barcelona modificar l\'illa de cases compresa entre els carrers Balmes, Laforja, Alfons XII i Mari\xc3\xa0 Cub\xc3\xad de Barcelona. L\'any 1946 van comprar l\'edifici i el jard\xc3\xad del carrer Cop\xc3\xa8rnic a les monges benedictines, ja que les depend\xc3\xa8ncies del col\xc2\xb7legi havien quedat petites. El 1948 van acabar les obres d\'adaptaci\xc3\xb3 de l\'edifici i es va traslladar al carrer Cop\xc3\xa8rnic una part del col\xc2\xb7legi, que es va anomenar Bienaventurada Virgen Mar\xc3\xada. _NEWLINE_Les religioses van traslladar l\'escola al carrer Cop\xc3\xa8rnic, 55, i durant el curs 1948-49 ja es van realitzar alguns cursos a la torre Marsillach, popularment coneguda com a Casa \xc3\x80rab de Sant Gervasi. L\'any 1953 van decidir ampliar les instal\xc2\xb7lacions de l\'escola i l\'any seg\xc3\xbcent l\'arquitecte Llu\xc3\xads Bonet i Gar\xc3\xad va obtener el perm\xc3\xads d\'obra per construir un nou edifici que l\'any 1957 ja estava acabat i en funcionament._NEWLINE_L\'any 2002 es va obrir la llar d\'infants i l\'any 2013 es va canviar el nom de l\'escola pel de la fundadora, Mary Ward.'